
MANTAS PIRKUMA LĪGUMS Nr. 
Rīgā,


     


           Līguma datums ir pēdējā pievienotā droša

elektroniskā paraksta laika zīmoga datums
Nodrošinājuma valsts aģentūra, reģistrācijas numurs 90009112024, turpmāk - Pārdevējs, no vienas puses, tās direktora pienākumu izpildītāja ___________________________ personā, kurš rīkojas uz Ministru kabineta 2012. gada 11. decembra noteikumu Nr. 839 “Nodrošinājuma valsts aģentūras nolikums” pamata, kā arī ____________________________________ un 

Komersanta nosaukums, reģistrācijas numurs __________________________, turpmāk – Pircējs, no otras puses, tās ___________________________ (Komersanta pārstāvis, pārstāvības likumiskais pamats), turpmāk abas puses kopā un katra atsevišķi saukta attiecīgi Puse/Puses, noslēdz šādu mantas pirkuma līgumu, turpmāk – Līgums.
1. LĪGUMA PRIEKŠMETS

1.1. Pārdevējs pārdod un Pircējs pērk, pamatojoties uz Ministru kabineta 2024. gada 17. decembra noteikumu Nr. 901 “Noteikumi par kompetentajām institūcijām un rīcību ar valstij piekritīgo mantu” 36. punktu, valstij piekritīgo mantu, Ministru kabineta 2011. gada 27. decembra noteikumu Nr. 1025 "Noteikumi par rīcību ar lietiskajiem pierādījumiem un arestēto mantu" 27. un 28.3. punktu, krimināllietā izņemtos lietiskos pierādījumus un, pamatojoties uz Ministru kabineta 2020. gada 30. jūnija noteikumu Nr. 413 „Noteikumi par rīcību ar administratīvo pārkāpumu lietās izņemto mantu un dokumentiem” 36. un 37.3. punktu, administratīvo pārkāpumu lietās izņemto mantu – naftas produkti (benzīns, dīzeļdegviela, mazuts, motoreļļas, ūdens ar naftas produktu piejaukumu un citi šķidrumi ar dīzeļdegvielai vai benzīnam raksturīgu smaku) (turpmāk – Manta), lai nodrošinātu Mantas iznīcināšanu utilizējot, kas notiks saskaņā ar Valsts vides dienesta A kategorijas piesārņojošās darbības atļaujas ________________ (atļaujas numurs) nosacījumiem. 
1.2. Nepieciešamības gadījumā pretendentam jāveic mantas svēršanu, mērīšanu vai citas nepieciešamās darbības, lai noteiktu precīzu iznīcināmās mantas apjomu (t.i., pirms iznīcināšanas uzsākšanas).

1.3. Pircējam ir pienākums nodrošināt Valsts vides dienesta A kategorijas piesārņojošās darbības atļauju un finanšu nodrošinājumu visā Līguma darbības laikā.

1.4. Pievienotās vērtības nodoklis darījumam netiek piemērots, pamatojoties uz Pievienotās vērtības nodokļa likuma 3. panta astoto daļu.

2. MANTAS NODOŠANAS - PIEŅEMŠANAS KĀRTĪBA, TĀS IZNĪCINĀŠANA
2.1. Pārdevējs elektroniskā veidā uz Līguma 3.3. punktā norādīto e-pastu nosūta Pircējam paziņojumu par plānoto iznīcināšanu vismaz 5 (piecas) darba dienas pirms plānotās iznīcināšanas norises. Paziņojumā par plānoto iznīcināšanu Pārdevējs norāda iznīcināmās Mantas nosaukumu, veidu, tās apjomu, kā arī paredzamo iznīcināšanas laiku.

2.2. Pircējs ne vēlāk kā nākamajā darbdienā pēc Līguma 2.1. punktā minētā paziņojuma saņemšanas elektroniskā veidā nosūta apstiprinājumu plānotās iznīcināšanas norises laikam, kā arī norāda Mantas pirkuma cenu vai norāda citu iznīcināšanas laiku, ja Pārdevēja norādītajā laikā tehnisku iemeslu dēļ nav iespējams veikt Mantas iznīcināšanu, bet ne vēlāk kā 10 (desmit) darba dienu laikā pēc Paziņojumā par plānoto iznīcināšanu norādītā termiņa.
2.3. Pārdevējs ar savu transportu, līdz Pušu saskaņotajam iznīcināšanas termiņam, nogādā Mantu ________________________ (iznīcināšanas vietas adrese).
2.4. Pārdevējs nodod Pircējam un Pircējs pieņem Mantu pirms iznīcināšanas uzsākšanas tās norises vietā.
2.5. Faktu, ka Pircējs ir pārņēmis Mantu no Pārdevēja Līguma 2.3. punktā minētajā Mantas iznīcināšanas vietā, apliecina Mantas nodošanas - pieņemšanas akts.
2.6. Mantas iznīcināšana Pircējam jāveic, piedaloties Pārdevēja pārstāvjiem un citiem interesentiem.
2.7. Īpašuma tiesības uz Mantu pāriet Pircējam pēc Līguma 2.5. punktā minētā akta parakstīšanas.

2.8. Pircējs, parakstot Līguma 2.5. punktā minēto aktu, apliecina, ka ir informēts par Mantas stāvokli un nekādus iebildumus par to pēc tās pieņemšanas pret Pārdevēju necels.

3. LĪGUMA CENA UN NORĒĶINU KĀRTĪBA

3.1. Līguma cena par Mantas iznīcināšanu par vienu vienību (t.i., 1 (vienu) litru) tiek noteikta _______ EUR (naudas summa cipariem un vārdiem). Mantas realizācijas cena ir minimālā iespējamā realizācijas cena līguma darbības laikā. Atkarībā no iznīcināmās mantas apjoma, mantas kvalitātes vai tml. iemeslu dēļ Pircējs konkrētajai iznīcināmajai mantai līgumā noteiktajā kārtībā var piedāvāt augstāku cenu.
3.2. Pārdevējs ne vēlāk kā nākamajā darbdienā pēc Mantas iznīcināšanas Līgumā noteiktajā kārtībā izraksta rēķinu par Mantas pārdošanu atbilstoši Pircēja Līguma 2.2. punktā norādītajā apstiprinājumā norādītajai cenai, ievērojot Līguma 3.1.punktā noteikto un Līguma 2.5. punktā minētajā Mantas nodošanas - pieņemšanas aktā norādītajam Mantas apjomam.
3.3. Pārdevējs Līguma 3.2. punktā minēto rēķinu nosūta elektroniskā veidā uz e-pasta adresi ______________________ un informē par rēķina nosūtīšanu pa tālruni ___________.
3.4. Pircējs 3 (trīs) darbdienu laikā pēc rēķina saņemšanas Līguma 3.3. punktā noteiktajā kārtībā apmaksā rēķinā norādīto summu, pārskaitot to uz Pārdevēja rēķinā norādīto kontu.
4. ATBILDĪBA

4.1. Gadījumā, ja Pircējs neveic samaksu Līguma 3.4.punktā noteiktajā termiņā, Pircējs maksā līgumsodu 2 % (divu procentu) apmērā no nesamaksātās summas par katru kavējuma dienu, bet ne vairāk par 10% (desmit procentiem) no iznīcināmās mantas apjoma, kas fiksēts Līguma 2.5 .punktā Mantas nodošanas - pieņemšanas aktā.

4.2. Gadījumā, ja Pircējs neveic Mantas iznīcināšanu Līgumā norādītajā termiņā, Pircējs maksā līgumsodu 28,00 EUR (divdesmit astoņi euro un 00 centi) par katru kavējuma stundu, kas pārsniedz piedāvājumā norādīto iznīcināmās mantas iznīcināšanas darbiem paredzēto laiku.

4.3. Ja Pircējs atkārtoti nav veicis Mantas iznīcināšanu Pušu saskaņotajā termiņā, Pārdevējs ir tiesīgs vienpusēji izbeigt Līgumu, par to rakstiski brīdinot Pircēju.

4.4. Līguma izbeigšana neatbrīvo Pircēju no Pārdevējam radušos zaudējumu segšanas.

4.5. Jebkuras domstarpības, kas radušās Līguma darbības laikā, Puses risina savstarpēju sarunu ceļā. Ja sarunu ceļā domstarpības atrisināt nevar, tās tiek izšķirtas Latvijas Republikas normatīvajos aktos noteiktajā kārtībā Latvijas Republikas tiesā.

5. LĪGUMA TERMIŅI

5.1. Līgums stājas spēkā ar tā abpusējas parakstīšanas brīdi un ir spēkā 1 (vienu) gadu.
5.2. Līguma darbības izbeigšanās neatbrīvo Puses no saistībām, kas ir radušās Līguma darbības laikā.
5.3. Pārdevējs ir tiesīgs vienpusēji izbeigt Līgumu, paziņojot par to Pircējam, ja: 

5.3.1. Pircējs Mantas utilizāciju veic neatbilstoši normatīvo aktu prasībām;

5.3.2. ja Pircējs kavē Līguma 3.4. punktā norādīto termiņu ilgāk par 30 (trīsdesmit) kalendārām dienām;

5.3.3. Pircējs Līguma izpildes laikā sniedzis nepatiesas ziņas vai apliecinājumus;
5.3.4. Pircējs Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
5.3.5. ir pasludināts Pircēja maksātnespējas process vai iestājušies citi apstākļi, kas liedz vai liegs Pircējam turpināt Līguma izpildi saskaņā ar Līguma noteikumiem vai kas negatīvi ietekmē Pārdevēja tiesības, kuras izriet no Līguma;
5.3.6. Pircējs pārkāpj vai nepilda Līgumā paredzētus pienākumus;
5.3.7. Pircējs Pārdevējam nodarījis zaudējumus;
5.3.8. Pircējs ir patvaļīgi pārtraucis Līguma izpildi, tai skaitā Pircējs nav sasniedzams juridiskajā adresē vai deklarētajā dzīvesvietas adresē;
5.3.9. ja Līgumu nav iespējams izpildīt tādēļ, ka Līguma izpildes laikā Pircējam, tā pilnvarotajām personām vai patiesā labuma guvējiem ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

5.3.10. ārējā normatīvajā aktā noteiktajos gadījumos.

5.4. Līgums ir saistošs Pušu tiesību un saistību pārņēmējiem. Pušu reorganizācija nav par pamatu Līguma izbeigšanai.
6. PUŠU PILNVAROTĀS PERSONAS UN TO PIENĀKUMI
6.1. Pušu atbildīgās personas:

6.1.1. Pārdevēja atbildīgā persona –  (vārds, uzvārds, ieņemamais amats, elektroniskā pasta adrese, tālruņa numurs);

6.1.2. Pārdevēja atbildīgā persona – (vārds, uzvārds, ieņemamais amats, elektroniskā pasta adrese, tālruņa numurs);
6.1.3. Pircēja atbildīgā persona – (vārds, uzvārds, ieņemamais amats, elektroniskā pasta adrese, tālruņa numurs).
6.2. Pušu atbildīgo personu pienākumi Līguma darbības laikā:
6.2.1. nodrošināt Līguma saistību izpildes uzraudzīšanu;

6.2.2. iesniegt, saņemt un parakstīt Mantas nodošanas – pieņemšanas aktus, pieteikt un saskaņot Mantas iznīcināšanu laiku, Mantas nodošanas un pieņemšanas laiku, defektu novēršanas laiku;

6.2.3. pieteikt pretenzijas par Līguma saistību nepienācīgu izpildi;

6.2.4. nodrošināt savlaicīgu rēķinu iesniegšanu un pieņemšanu, apstiprināšanu un nodošanu apmaksai, kā arī ir tiesības pārbaudīt rēķinu pamatotību;

6.2.5. risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pārdevēju un Pircēju, pieprasīt no otras Puses informāciju, nepārkāpjot Līguma robežas;
6.2.6. risināt citus organizatoriskos jautājumus, kas saistīti ar Līguma izpildi.

6.3. Atbildīgajām personām nav tiesību veikt labojumus vai izdarīt grozījumus Līgumā.
6.4. Puses var nomainīt Līgumā norādītās atbildīgās personas, par to rakstiski informējot otru Pusi 3 (trīs) darba dienas iepriekš. Šādā gadījumā nav nepieciešams veikt grozījumus Līgumā. Pircējs, sūtot minēto paziņojumu Pārdevēja atbildīgajai personai, papildus to nosūta arī uz Pārdevēja  E-adresi: _DEFAULT@90009112024 .
6.5. Atbildīgās personas, veicot savstarpējo saraksti, izmanto Līguma 6.1. punktā minētos rekvizītus (tālruņu numurus un e-pasta adreses).
6.6. Visi paziņojumi saistībā ar Līgumu izdarāmi rakstiski. Par rakstisku paziņojumu uzskatāmas arī e-pasta vēstules, kas saskaņā ar Līguma noteikumiem nosūtītas uz 6.1.punktā noteiktajām Pušu e-pasta adresēm.
6.7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs pusēm no tā abpusējas parakstīšanas brīža. Līgums abpusējas parakstīšanas datums ir pēdējā parakstītāja pievienotā laika zīmoga datums un laiks.

7. NEPĀRVARAMĀ VARA
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar pušu tiesības un ietekmē uzņemtās saistības, pieņemšana un stāšanās spēkā, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai.

7.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties 5 (piecas) darba dienu par šādiem apstākļiem rakstveidā jāziņo otrai pusei. Paziņojumā jānorāda, kādā termiņā pēc viņu uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana Pusēm liedz tiesības atsaukties uz nepārvaramas varas apstākļiem.

7.3. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt Līgumā paredzētās saistības.

7.4. Ja Līguma 7.1. punktā minētie apstākļi turpinās ilgāk par 3 (trīs) mēnešiem, Puses vienojas par saistību izpildes atlikšanu, izbeigšanu vai turpināšanas procedūru.
8. DATU AIZSARDZĪBA
8.1. Ja Līguma izpildes ietvaros kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, ir atbildīga par nodoto datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt tikai mērķiem, kas saistīti ar Līguma izpildi. Apstrādājot  datus, Pusēm ir pienākums ievērot Latvijas Republikā saistošo spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
8.2. Katra Puse var pieprasīt, lai otrā Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma mērķiem. 
8.3. Puses apliecina, ka Līgumā norādītā informācija par Puses pilnvaroto personu datu iesniegšanu otrai Pusei ir saskaņota ar attiecīgajām Puses pilnvarotajām personām un tās ir informētas par viņu personas datu iekļaušanu Līgumā, nodošanu otrai Pusei, ievadīšanu un apstrādi Pušu datu bāzēs, lai izmantotu Līguma 1.daļā minēto mērķu sasniegšanai.
8.4. Puses uzņemas atbildību par visām materiāla un/vai cita rakstura sekām gadījumā, ja Puses ar Līgumā minētajām pilnvarotajām personām nebūs saskaņojušas datu apstrādi.
9. KONFIDENCIALITĀTE
9.1. Pircējs apņemas ievērot konfidencialitāti, tajā skaitā:

9.1.1. nodrošināt Līgumā minētās informācijas neizpaušanu (arī no trešo personu puses, kas piedalās vai tiks iesaistītas Līguma izpildē);
9.1.2. aizsargāt, neizplatīt un bez Pārdevēja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pārdevēja darbību, kas kļuvusi Pircējam pieejama Līguma izpildes gaitā;

9.1.3. Pircējam bez Pārdevēja rakstiskas piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Pircējs nodrošina, ka tā darbinieki ievēro un izpilda minēto nosacījumu.

9.2. Pārdevējs apņemas ievērot konfidencialitāti un bez Pircēja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Pircējs ir noteicis kā komercnoslēpumu un attiecīgi par to pirms Līguma noslēgšanas ir informējis Pārdevēju. Jebkurā gadījumā Pircējs nevar noteikt par komercnoslēpumu Līguma priekšmetu un tā izpildes rezultātu.
9.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

9.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

9.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

9.6. Līguma 9.punkta noteikumiem nav laika ierobežojuma un uz to neattiecas Līguma darbības termiņš.

10. SANKCIJU KLAUZULA
10.1. Parakstot Līgumus, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko, Eiropas Savienības vai nacionālās sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pusēm, to valdes un padomes locekļiem, patieso labuma guvējiem, pārstāvēttiesīgajām personām, vai prokūristu, vai personu, kas ir pilnvarota pārstāvēt Pusi to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
10.2. Puses apliecina, ka Līguma parakstīšanas brīdī tām (t.sk. to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt Līguma izpildi. Gadījumā, ja kādas no iepriekšminētajām sankcijām Līguma darbības laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad attiecīgajai Pusei par to ir tapis zināms.
10.3. Pārdevējam  ir tiesības, neatlīdzinot tādejādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstiski  par to paziņojot Pircējam, ja saistību izpildi ietekmē vai saistības nav iespējams izpildīt tādēļ, ka Līguma izpildes laikā Pircējam ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.4. Parakstot Līgumu, Pircējs apliecina, ka nesadarbojas un Līguma izpildē netiks piesaistītas tādas personas (t.sk. juridisku personu gadījumā – to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt attiecīgo Pusi darbībās, kas saistītas ar filiāli), kurām piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt saistību izpildi.

11. CITI NOTEIKUMI
11.1. Parakstītais Līgums Pārdevējam neuzliek par pienākumu Pircēju nodrošināt ar regulāru vai konkrētu Mantas daudzumu.

11.2. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.

11.3. Puses ir iepazinušās ar Līguma saturu. Tas satur pilnīgu vienošanos un to nevar mainīt citādā kārtībā, kā tikai Pusēm rakstiski vienojoties.
11.4. Līgums ir saistošs Pārdevējam un Pircējam, kā arī to tiesību un saistību pārņēmējiem.

11.5. Par Pušu iesniegumu, pretenziju, paziņojumu vai brīdinājumu (turpmāk tekstā Paziņojums) iesniegšanas (paziņošanas) saistību izpildes dienu uzskatāma:

11.5.1. astotā diena pēc tam, kad Paziņojums nodots pastā, nosūtīšanai uz otras Puses juridisko adresi ar ierakstītu pasta sūtījumu;

11.5.2. diena, kad Paziņojums iesniegts otrai Pusei pret tās pārstāvja parakstu;

11.5.3. Paziņojums, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
11.6. Mainot savu nosaukumu, adresi vai citus rekvizītus, tai skaitā mainās Pušu pilnvarotās persona, tās telefons vai e-pasta adrese, katra Puse apņemas 5 (piecu) darba dienu laikā paziņot otrai Pusei par izmaiņām. Šajā gadījumā atsevišķi Līguma grozījumi netiek sagatavoti. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi.
11.7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs pusēm no tā abpusējas parakstīšanas brīža. Līgums abpusējas parakstīšanas datums ir pēdējā parakstītāja pievienotā laika zīmoga datums un laiks.

12. PUŠU REKVIZĪTI UN PARAKSTI

*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
